युरोपा लिग : म्यानचेस्टर र मिलानबीच बराबरी
युरोपा लिग अन्तिम १६ पहिलो लेगको बिहीबार भएको खेलमा म्यानचेस्टर युनाइटेड र एसी मिलानले १–१ को बराबरी खेलेका छन् । अमड डिएलोको गोलले म्यानचेस्टरले सुरुवाती अग्रता लिएको थियो ।
पेरिस — युरोपा लिग अन्तिम १६ पहिलो लेगको बिहीबार भएको खेलमा म्यानचेस्टर युनाइटेड र एसी मिलानले १–१ को बराबरी खेलेका छन् । अमड डिएलोको गोलले म्यानचेस्टरले सुरुवाती अग्रता लिएको थियो ।मिलानका लागि दोस्रो हाफको इन्ज्युरी समयको दोस्रो मिनेटमा सिमोन केजरले बराबरी गोल फर्काए । दुई इंग्लिस प्रिमियर लिग क्लब टोटनहम र आर्सनल भने विजयी रहे । ह्यारी केनको दुई गोल गरेपछि टोटनहमलर् डायनामो जागरेभलाई २–० ले हरायो भने आर्सनलले ओलम्पियाकोजलाई ३–१ ले पराजित गर्‍यो ।अन्य खेलमा आयाक्सले योङ ब्वायजलाई ३–०, भिल्लारियलले डायनामो किभलाई २–०, ग्रेनेडाले मोल्डेलाई २–० र रोमाले साख्तर डोनेस्कलाई ३–० ले हरायो । यस्तै स्लाभिया प्राग र रेन्जर्सले १–१ को बराबरीमा चित्त बुझाए । 